Детски рисунки в НМО казват „Здравей, училище!” преди 15 септември | Gabrovo News
С много настроение, доста закачливост и малко респект от природните науки, деца от три училища в Габровска област казват „Здравей!” на новата учебна година с двадесет цветни рисунки.
Творбите на учениците от СУ „Отец Паисий“, СУ „Райчо Каролев“ и ОУ „Стефан Пешев“ са показани в Арт коридора на Националния музей на образованието – Габрово. В изложбата са включени най-добрите рисунки от конкурса „Знанието е светлина“.
Детското въображение е сътворило интересна представа за днешното училище. За някой то е лодка, с която ще доплуваш до познанието, за други – огромна енциклопедия и необятен космос, за трети – бъдеще, което не трябва да забравя миналото, за четвърти – усилие, което изтрива летните спомени…
Има и доста закачливи текстове като предупреждението „Четенето сериозно може да увреди Вашето невежество!“ Има дори моливчета с надпис „Justin Bieber” и други модни елементи, характерни за тийнейджъри. И най-вече – добро настроение пред старта на новата учебна година.
Изложбата може да бъде видяна до 15 октомври.
Подобни теми:Габровогабровски новиниЛюбка ТинчеваНМО-Габровоновининовини от Габровопървият учебен ден